**KIMLEI KÖZÖS ÖNKORMÁNYZATI HIVATAL**

**Kimle, Károlyháza, Ásványráró**

9181 Kimle, Vízpart utca 2.

Telefon: 96/572-003; Fax: 96/572-026.

E-mail: korjegyzo@kimle.hu www.kimle.hu

 **KIMLE**



4. Napirendi pont

**ELŐTERJESZTÉS**

**Tárgy:** Ásványrárói Tündérkert Óvoda és Mini Bölcsőde alapító okiratának módosítása

***Tisztelt Képviselő-testület!***

A gyermekek védelméről és a gyámügyi igazgatásról szóló 1997. évi XXXI. Tv. (Gyvt.) 94.§ (3a) bekezdése szerint ha a bölcsődei ellátásra az adott településen legalább öt gyermek tekintetében igény jelentkezik, vagy a település - jogszabályban meghatározottak szerint megállapított - 3 év alatti lakosainak száma meghaladja a 40 főt, a (3) bekezdés a) pontja alá nem tartozó települési önkormányzat köteles gondoskodni a gyermekek bölcsődei ellátásáról a 42. § (2) bekezdése szerinti bölcsődei ellátást nyújtó intézmények, szolgáltatások bármelyik formájának biztosításával, önállóan, társulásban vagy ellátási szerződés útján. Ásványrárón már évek óta jól működött ez az ellátás egységes óvoda-bölcsőde formában.

2018. szeptember 1. napjával azonban az egységes óvoda-bölcsőde, mint szervezeti forma már nem működhetett, azt módosítani volt szükséges. Ez meg is történt. Ezzel egyidejűleg viszont a már meglévő és működő bölcsődének a szolgáltatói nyilvántartásba történő bejegyzését is kezdeményezni, kvázi engedélyeztetni kellett.

2019. november 19. napjával a szolgáltatói nyilvántartásba az intézmény bejegyzésre került.

Az engedélyező hatóságokkal történő egyeztetés során viszont megállapításra került, hogy az alapító okiratban – nem egységes jogértelmezés okán – tévesen került feltűntetésre a bölcsődei csoportba felvehető gyermekek létszáma, azaz 7(+1) gyermek helyett 8 gyermeket kell szerepeltetni.

Kérem a Tisztelt Képviselő-testületet, hogy a fent ismertetett módosítást az alapító okiratban történő átvezetéshez hozzájárulni szíveskedjen!

***…/2019.(...) határozati javaslat***

*Ásványráró Község Önkormányzatának Képviselő-testülete az Ásványrárói Tündérkert Óvoda és Mini Bölcsőde Alapító Okiratának módosító okiratát, valamint az Alapító Okirat új egységes szerkezetbe foglalt szövegét a mellékelt tartalommal a bejegyzés napjával jóváhagyja.*

*Felhatalmazza a polgármestert, hogy a módosítás bejegyeztetése során teljes jogkörrel eljárjon és ezen hatósági eljárások során szükségessé váló további módosításokat újabb képviselő-testületi döntés nélkül megtegye.*

*Felelős: Tatainé Popp Rita polgármester*

*Határidő: azonnal*

Kimle, 2019. február 26.

 Tisztelettel:

 Frank Szilvia

 mb.jegyző